Bruselj, 29.10.2004

SEK(2004)1346 končno

AMANDMA št. 2 K PREDHODNEMU PREDLOGU PRORAČUNA ZA LETO 2005

ZVEZEK 1SPLOŠNI IZKAZ PRIHODKOVZVEZEK 4SPLOŠNI IZKAZ PRIHODKOV IN ODHODKOV PO PODROČJIHPodročje III ( Komisija

(predložena s strani Komisije)

AMANDMA št. 2 K PREDHODNEMU PREDLOGU PRORAČUNA ZA LETO 2005

ZVEZEK 1 SPLOŠNI IZKAZ PRIHODKOV ZVEZEK 4 SPLOŠNI IZKAZ PRIHODKOV IN ODHODKOV PO PODROČJIH Področje III ( Komisija

ob upoštevanju:

( Pogodbe o ustanovitvi Evropske skupnosti, zlasti člena 272,

( Pogodbe o ustanovitvi Evropske skupnosti za jedrsko energijo, zlasti člena 177,

( Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], zlasti člena 34,

Evropska Komisija sedaj pošilja proračunskemu organu amandma št. 2 k predhodnemu predlogu proračuna za leto 2005 iz razlogov, ki so navedeni v obrazložitvenem memorandumu.

***

VSEBINA

1. Uvod 4

2. Izvajalska agencija za izobraževanje in kulturo 5

3. Izvajalska agencija za program javnega zdravja 8

4. Nadzorni organ evropskega sistema za globalno satelitsko navigacijo 9

5. Preveč decentraliziranih agencij 9

6. Dodatek k proračunski pripombi na postavko 08 14 01 – Pripravljalni ukrep za razširitev evropskih varnostnih raziskav 10

PREGLEDNA TABELA PO POSTAVKAH FINANČNEGA NAČRTA 11

Tehnična priloga – Decentralizirane agencije 12

SPLOŠNI IZKAZ PRIHODKOV

SPLOŠNI IZKAZ PRIHODKOV IN ODHODKOV PO PODROČJIH

Splošni izkaz prihodkov in splošni izkaz prihodkov in odhodkov po področjih sta dostavljena ločeno po sistemu SEI-BUD. Jezikovna različica splošnega izkaza prihodkov in splošnega izkaza prihodkov in odhodkov po področjih je priložena kot primer priloge k proračunu.

OBRAZLOŽITVENI MEMORANDUM

UVOD

Amandma št. 2 k predhodnemu predlogu proračuna za leto 2005 obsega naslednje elemente:

- ustanovitev Izvajalske agencije za izobraževanje in kulturo za izvajanje programa s tega področja;

- ustanovitev Izvajalske agencije za program javnega zdravja (2003(2008), za podporo službam Komisije pri izvajanju tega programa;

- ustanovitev Nadzornega organa evropskega sistema za globalno satelitsko navigacijo (GNSS) za nadzor naslednjih faz evropskih satelitskih radijskih navigacijskih programov;

- dopolnilne pripombe k proračunu za decentralizirane agencije, katerega cilj je pospešitev vračila vseh presežkov iz naslova subvencij tem agencijam;

- dopolnilne pripombe k proračunski postavki 08 14 01 „Pripravljalni ukrep za krepitev Evropskih varnostnih raziskav“, da bi s tem ukrepom lahko pridobili prispevke iz držav EFTA.

Izvajalske agencije

Uredba (ES, Euratom) št. 1605/2002 z dne 25. junija 2002[2] o finančni uredbi, ki se uporablja za splošni proračun Evropskih skupnosti, v členu 54 omogoča Komisiji, da prenese naloge javnega organa, vključno z nalogami izvrševanja proračuna, na agencije, ki so urejene s pravom Skupnosti kot „izvajalske agencije“, če te naloge ne vključujejo visoke stopnje svobodne presoje, ki ima politične posledice.

Člen 55 te uredbe opredeljuje izvajalske agencije kot pravne osebe po pravu Skupnosti, ustanovljene s sklepom Skupnosti, na katere se lahko v imenu Komisije in z njeno odgovornostjo prenesejo pristojnosti za izvajanje celotnega programa ali projekta Skupnosti ali njegovega dela. Po tem členu postane ustanovitev teh agencij odvisna od sprejema Uredbe Sveta, ki določa njihov statut ter pogoje in postopke, ki se nanašajo se na njihovo ustanovitev in delovanje.

Svet je 19. decembra 2002 sprejel Uredbo (ES) št. 58/2003[3], ki določa statut za izvajalske agencije in omogočanju Komisiji, da z uresničevanjem nanjo prenesenih izvršilnih pooblastil ustanovi take agencije z namenom, da jih zadolži za določene naloge, ki se nanašajo na upravljanje programov Skupnosti, vključno z nalogami izvrševanja proračuna.

Izvajalska agencija za izobraževanje in kulturo

Posegi Skupnosti na področje izobraževanja in kulture izhajajo iz več temeljnih aktov, vključno z naslednjimi odločbami:

a) Sklep št. 253/2000/ES Evropskega parlamenta in Sveta[4] o določanju druge faze delovnega programa Skupnosti na področju izobraževanja „Socrates“;

b) Sklep Sveta št. 1999/382/ES[5] o izvedbi druge faze delovnega programa poklicnega usposabljanja Skupnosti „Leonardo da Vinci“;

c) Sklep št. 1031/2000/ES Evropskega parlamenta in Sveta[6] o uvedbi akcijskega programa Skupnosti „Mladi“;

d) Sklep št. 508/2000/ES Evropskega parlamenta in Sveta[7] o uvedbi programa Kultura 2000;

e) Odločba Sveta št. 2000/821/ES[8] o izvajanju programa za spodbujanje razvoja, distribucije in promocije evropskih avdiovizualnih del (MEDIA Plus razvoj, distribucija in promocija) (2001(2005);

f) Sklep št. 163/2001/ES Evropskega parlamenta in Sveta[9] o izvajanju programa usposabljanja za strokovnjake v industriji evropskih avdiovizualnih programov (usposabljanje MEDIA) (2001-2005);

g) Sklep št. 2317/2003/ES Evropskega parlamenta in Sveta[10] o programu za izboljšanje kakovosti visokošolskega izobraževanja in spodbujanje medkulturnega razumevanja s sodelovanjem s tretjimi državami (Erasmus Mundus) (2004 do 2008);

h) Odločba št. 2318/2003/ES Evropskega parlamenta in Sveta[11] o sprejetju večletnega programa (2004 do 2006) za učinkovito vključevanje informacijskih in komunikacijskih tehnologij (IKT) v sisteme izobraževanja in usposabljanja v Evropi (program e-učenja);

i) Sklep Sveta št. 2004/100/ES[12] o vzpostavitvi akcijskega programa Skupnosti za spodbujanje aktivnega evropskega državljanstva (državljanska udeležba);

j) Sklep št. 790/2004/ES Evropskega parlamenta in Sveta[13] o uvedbi akcijskega programa Skupnosti za spodbujanje ustanov, ki so na evropski ravni aktivne na področju mladine ;

k) Sklep št. 791/2004/ES Evropskega parlamenta in Sveta[14] o uvedbi akcijskega programa Skupnosti za spodbujanje ustanov, ki so aktivne na evropski ravni, in podporo posebnim dejavnostim na področju izobraževanja in usposabljanja;

l) Sklep št. 792/2004/ES Evropskega parlamenta in Sveta[15] o uvedbi akcijskega programa Skupnosti za spodbujanje ustanov, ki so na evropski ravni aktivne na področju kulture.

Poleg tega se lahko projekti na področju visokošolskega izobraževanja financirajo na podlagi določil, ki se nanašajo na pomoč za gospodarsko sodelovanje z azijskimi državami v razvoju, odobrenih v skladu z naslednjo uredbo:

m) Uredba Sveta (EGS) št. 443/92[16] o finančni in tehnični pomoči državam v razvoju v Aziji in Latinski Ameriki ter o sodelovanju z njimi.

Da bi uspešneje dosegli cilje, ki izhajajo iz teh različnih programov Skupnosti, se je z vidika analize stroškov in koristi izkazalo nujno ustanoviti izvajalsko agencijo, ki ji je možno zaupati naloge vodenja, potrebne za izvajanje določenih delov teh programov. Tako bo Komisija lahko ukinila tri urade tehnične pomoči, ki jih je med čakanjem na ustanovitev te agencije začasno vzdrževala.

Dne 15. julija 2004 je Komisija odobrila ustanovitev Izvajalske agencije za izobraževanje in kulturo[17]. Odbor Izvajalske agencije je 27. septembra 2004 dal pozitivno mnenje glede ustanovitve te agencije. Na podlagi tega pozitivnega mnenja se bo Komisija lahko odločila, da ustanovi Agencijo, pri pripravi na ustanovitev pa je priporočljivo, da se sredstva, predvidena v predhodnem predlogu proračuna za leto 2005, prilagodijo različnim proračunskim postavkam, na katere vpliva ustanovitev Agencije.

V skladu z določili člena 12.3 Uredbe (ES) št. 58/2003 bo Agencija za svoje delo prejela subvencijo, ki je upoštevana v splošnem proračunu Evropskih skupnosti in vzeta iz proračuna programov, ki jih bo vodila. Predhodni predlog proračuna 2005 vsebuje dve proračunski postavki, označeni s „pm“, ki ustrezata tistima deloma subvencije, ki je upravičena zaradi sodelovanja Agencije pri vodenju programov na področju izobraževanja in kulture, in vključeni v naslovih 3 in 5 finančnega načrta: točki 15 01 04 30 „Izvajalska agencija za izobraževanje in kulturo ( subvencija za programe iz postavke 3“ in 15 01 04 32 „Izvajalska agencija za izobraževanje in kulturo ( subvencija za programe iz postavke 5“. S tem amandmajem Komisija predlaga ustanovitev dodatne proračunske postavke 19 01 04 30 „Izvajalska agencija za izobraževanje in kulturo – subvencija za programe iz postavke 4“ kot del subvencije za poslovanje Agencije, do katere je upravičena s svojim sodelovanjem pri vodenju projektov, financiranih iz programov s področja zunanjih odnosov[18].

Te proračunske postavke se napajajo iz sredstev, ki so vzeta iz postavk zadevnih programov. Ob upoštevanju administrativnih odhodkov so tukaj vključene postavke za financiranje vodenja programov (člen xx 01 04). Kot je omenjeno zgoraj, ustanovitev Agencije omogoča ukinitev treh uradov tehnične pomoči, za katere sredstva, predvidena v predhodnem predlogu proračuna 2005, niso več potrebna. Prav tako ne bo več treba financirati zunanjega osebja, s tem pa se bodo sprostila dodatna že odobrena sredstva, predvidena v predhodnem predlogu proračuna. Na koncu se morajo ostali spremljajoči odhodki, ki jih bo sedaj potrebovala Agencija, in ne Komisija, prenesti na postavke, ki se tičejo subvencije za Agencijo.

Prihranki se bodo lahko uporabili tudi pri postavkah, ki zajemajo predvidena sredstva za izvajanje programov z namenom povečanja subvencijskih postavk za Agencijo. V skladu z določili Uredbe (ES) št. 58/2003 mora subvencija, namenjena za delo Agencije, pokrivati odhodke, ki se nanašajo na uslužbence Komisije, začasno premeščene v Izvajalsko agencijo. Do sedaj ti odhodki niso bili pokriti s proračunskimi postavkami, ki ustrezajo odhodkom za administrativno vodenje programov (členi xx 01 04). Da bi zagotovili vse subvencije za delovanje Agencije, morajo zmanjšana sredstva za izvajanje programov postati vir sredstev, ki ustrezajo odhodkom za administrativno vodenje. Kot je predvideno v Uredbi (ES) št. 58/2003, se bodo odobrena sredstva, ki ustrezajo dodeljenim postavkam, izločila iz postavke 5, Komisija pa bo te postavke zamrznila.

Prilagoditve odobrenih sredstev zgoraj omenjenih proračunskih postavk, upoštevajo, da bi morala Izvajalska agencija začeti svojo dejavnost v letu 2005. Ocenjeno je bilo, da bodo stroški poslovanja med prvim letom dosegali 75 odstotkov stroškov celotnega leta, tj. 24 660 000 eurov.

Ti stroški bodo financirani iz prerazporeditev predlaganih v tem amandmaju in prikazanih v spodnji tabeli. Znižanje postavke 5 je večje od zneska, prenesenega na Agencijo zaradi varčevanja pri administrativnih odhodkih, ki nastanejo zaradi vodenja programov s strani Agencije. Končni rezultat je prihranek 6 764 000 eurov v primerjavi s predhodnim predlogom proračuna za leto 2005.

Izvajalska agencija za izobraževanje in kulturo |

Znižanja | (Subvencija Agenciji) |

Postavka 3 Več postavk 15 xx xx xx (postavke ex-BA in B) | - 23 870 000 | 15 01 04 30 | +23 870 000 |

Postavka 4 19 01 04 04 (postavka ex- BA) | -140 000 | 19 01 04 30 | +140 000 |

Postavka 5 Več postavk področje porabe xx izobraževanje in kultura | -7 414 000 | 15 01 04 32 | +650 000 |

Skupaj: | -31 424 000 | + 24 660 000 |

Priloga proračuna natančneje prikazuje zadevne postavke. |

Izvajalska agencija za program javnega zdravja

Izvajalska agencija za program javnega zdravja (2003(2008) [19] je ustanovljena kot pomoč službam Komisije pri izvajanju programa. To je odgovor na odločno zahtevo Evropskega parlamenta in Sveta v postopku sprejemanja programa, da se okrepi tehnično in finančno strokovno znanje Komisije20. Izvajalska agencija bo Komisiji omogočila, da dejavnost svojih služb usmeri predvsem na strateške cilje in naloge potrebne za izvajanje programa in na spremljanje prednostnih nalog ter v prihodnost usmerjene dejavnosti.

Izvajalska agencija bo odgovorna za:

- vodenje vseh faz cikla programa javnega zdravja v zvezi z posebnimi projekti skupaj s potrebnim spremljanjem;

- sprejemanje ukrepov za izvajanje proračuna na dohodkovni in odhodkovni strani in izvrševanje vseh postopkov potrebnih za vodenje programa, predvsem tistih, ki se navezujejo na dodelitev naročil in subvencij;

- zagotavljanje logistične in tehnične podpore.

Komisija bi morala odobriti predlog sklepa, da se ustanovi Agencija, skupaj z aktom o prenosu pooblastil proti koncu oktobra 2004. Izvajalska agencija bi morala začeti delati najpozneje januarja 2005.

Agencija bi morala prejeti subvencijo iz sredstev za administrativno vodenje, ki so dodeljena programu javnega zdravja. Komisija predlaga vključitev zneska subvencije Agenciji za leto 2005 v proračunsko postavko 17 01 04 30 „Izvajalska agencija za program javnega zdravja“ in znižanje proračunske postavke 17 01 04 02 „Javno zdravje – odhodki za administrativno vodenje“ za ustrezni znesek. Kot je predvideno v Uredbi (ES) št. 58/2003, bodo odobrena sredstva iz izločenih postavk umaknjena iz postavke 5, Komisija pa bo te postavke zamrznila. Neto učinek na predhodni predlog proračuna za leto 2005 je prihranek v višini 927 000 eurov.

Izvajalska agencija za program javnega zdravja |

Odbitki | Subvencija Agenciji |

Postavka 3 17 01 04 02 (postavka (ex-)BA) | - 4 756 000 | 17 01 04 30 | + 4 756 000 |

Postavka 5 Več postavk področje porabe xx SANCO | -927 000 |

Skupaj: | -5 723 000 | + 4 756 000 |

Priloga proračuna natančneje prikazuje zadevne postavke. |

Nadzorni organ evropskega sistema za globalno satelitsko navigacijo

Dne 12. julija 2004 je Svet sprejel Uredbo (ES) št. 1321/2004 o vzpostavitvi upravljavskih struktur Evropskega satelitskega radio-navigacijskega sistema (UL L 246, 20. 7. 2004, str. 1). Imenovala naj bi se Nadzorni organ evropskega sistema za globalno satelitsko navigacijo (GNSS).

Z namenom, da se pravočasno ustanovi organ, Komisija predlaga njegovo vključitev v pričujoči amandma.

Poleg političnih motivov za vzpostavitev institucionalnega okvira in z namenom, da se določi dokončno obliko programa, je ustanovitev Nadzornega organa v začetku leta 2005 potrebna zaradi naslednjih nujnih nalog:

- ustanovitve Odbora za varnost in zaščito ter določitve ustreznih postopkov pri generalnem sekretarju Sveta na podlagi posveta in spremembe/prekinitve signalov ter odnosov s prihodnjim operaterjem;

- vzpostavitve ustreznih dogovorov z namenom postati depozitar frekvenc potrebnih za zagotovitev delovanja sistema in v zvezi s tem usklajevanja delovanja držav članic. Obdelava dokumentov, ki so deponirani v Mednarodni zvezi za telekomunikacije, je že v teku in bo v naslednjem letu še bolj intenzivna zaradi novega postopka usklajevanja uporabe frekvenčnih pasov med vsemi navigacijskimi sistemi, ki so namenjeni temu sektorju, ravno tako pa potekajo tudi priprave na naslednjo svetovno konferenco za radijske komunikacije, ki je predvidena za obdobje 2005(2006;

- začetka dejavnosti standardizacije in certificiranja . To so ključne točke za hitro uporabo storitev GALILEO, predvsem v kritičnih sektorjih, kot so letalstvo, pomorstvo, železnice in gradbeništvo. To je razmeroma nujna naloga glede na čas, ki je potreben za določitev postopkov certificiranja (in imenovanja pristojnih organov na osnovi javnega razpisa) in z njimi povezanih standardov;

- končno mora biti organ ustanovljen za podpis koncesijske pogodbe.

Zneski, ki so potrebni za ustanovitev Nadzornega organa za Galileo, bodo vzeti iz postavke 06 02 03 – varnost prevoza. Preneseni znesek je 1 657 000 eurov, neto učinek na proračun pa je nevtralen.

Preveč decentraliziranih agencij

Za pospešitev vračil kakršnegakoli pozitivnega salda iz naslova subvencioniranja Agencij, je treba vključiti naslednje besedilo v proračunske opombe na vseh ustreznih proračunskih postavkah (glej tehnično prilogo):

Zneski, ki so poplačani v skladu s členom 16 Okvirne finančne uredbe za organe, navedene v členu 185 finančne uredbe, so namenski prejemki (člen 18(1) (f) finančne uredbe), ki bremenijo postavko 6600 splošni izkaz prihodkov.

DODATEK K PRORAčUNSKI PRIPOMBI NA POSTAVKO 08 14 01 – PRIPRAVLJALNI UKREP ZA RAZšIRITEV EVROPSKIH VARNOSTNIH RAZISKAV

Z namenom, da se v proračun za ta program vključi EFTA, predlagamo, da se k pripombam proračuna doda naslednji odstavek:

„K odobrenim sredstvom, ki so vključena pod to točko, je treba dodati prispevke držav EFTA v skladu s Sporazumom o Evropskem gospodarskem prostoru, zlasti z njegovim členom 82 in Protokolom 32 k temu sporazumu. Ti zneski izhajajo iz prispevkov držav EFTA, ki jih vsebuje člen 6 3 0 izkaza prihodkov, in so namenski prihodki v skladu s členom 18(1)(d) finančne uredbe; ti zneski povečujejo ustrezna odobrena sredstva in povečujejo obseg nalog v skladu s Prilogo V k temu delu izkaza odhodkov za to področje, ki je sestavni del splošnega proračuna.“

PREGLEDNA TABELA PO POSTAVKAH FINANČNEGA NAČRTA

Finančni načrt postavka/podpostavka | Finančni načrt 2005 | APB 2005 in PDAL 1/2005 | PDAL 2/2005 | APB 2005 in PDAL 1+2/2005 |

|CA |PA |CA |PA |CA |PA |CA |PA | |1. KMETIJSTVO | | | | | | | | | |Kmetijski odhodki |44 598 000 000 | |43 834 450 000 |43 834 450 000 | | |43 834 450 000 |43 834 450 000 | |-Ukrepi za razvoj podeželja in spremljevalni ukrepi |6 841 000 000 | |6 841 000 000 |6 279 400 000 | | |6 841 000 000 |6 279 400 000 | |Skupaj |51 439 000 000 | |50 675 450 000 |50 113 850 000 | | |50 675 450 000 |50 113 850 000 | | Razlika | | |763 550 000 | | | |763 550 000 | | | 2. STRUKTURNE OPERACIJE | | | | | | | | | |-Strukturni skladi: |37 247 000 000 | |37 306 564 455 |32 390 527 704 | | |37 306 564 455 |32 390 527 704 | |-Kohezijski sklad |5 194 000 000 | |5 131 932 989 |3 005 500 000 | | |5 131 932 989 |3 005 500 000 | |Skupaj |42 441 000 000 | |42 438 497 444 |35 396 027 704 | | |42 438 497 444 |35 396 027 704 | | Razlika | | |2 502 556 | | | |2 502 556 | | | 3. NOTRANJE POLITIKE |9 012 000 000 | |8 958 583 120 |7 728 621 139 | | |8 958 583 120 |7 728 621 139 | | Razlika | | |53 416 880 | | | |53 416 880 | | | 4. ZUNANJE AKCIJE |5 119 000 000 | |5 169 000 000 |5 000 179 000 | | |5 169 000 000 |5 000 179 000 | | Razlika | | |-50 000 000 | | | |-50 000 000 | | | 5. ADMINISTRACIJA |6 360 000 000 | |6 360 000 000 |6 360 000 000 |-7 691 000 |-7 691 000 |6 352 309 000 |6 352 309 000 | | Razlika | | |0 | | | |7 691 000 | | | 6. REZERVE | | | | | | | | | |-Jamstvena rezerva |223 000 000 | |223 000 000 |223 000 000 | | |223 000 000 |223 000 000 | |-Rezerva za nujno pomoč |223 000 000 | |223 000 000 |223 000 000 | | |223 000 000 |223 000 000 | |Skupaj |446 000 000 | |446 000 000 |446 000 000 | | |446 000 000 |446 000 000 | | Razlika | | |0 | | | |0 | | | 7. PREDPRISTOPNA STRATEGIJA

|3 472 000 000 | |2 075 000 000 |3 225 090 000 | | |2 075 000 000 |3 225 090 000 | | Razlika | | | 1 397 000 000 | | | | 1 397 000 000 | | |8. NADOMESTILA |1 305 000 000 | |1 304 988 996 |1 304 988 996 | | |1 304 988 996 |1 304 988 996 | | Razlika | | | 11 004 | | | | 11 004 | | | SKUPAJ |119 594 000 000 |114 235 000 000 |117 427 519 560 |109 574 756 839 |-7 691 000 |-7 691 000 |117 419 828 560 |109 567 065 839 | | Razlika | | |2 166 480 440 |4 660 243 161 | | |2 174 171 440 |4 667 934 161 | |

Tehnična priloga – Decentralizirane agencije

02 04 02 — Subvencija za Evropsko agencijo za ocenjevanje medicinskih izdelkov

02 04 02 01 —Evropska agencijo za ocenjevanje medicinskih izdelkov — subvencija pod naslovoma 1 in 2

02 04 02 02 — Evropska agencija za ocenjevanje medicinskih izdelkov — subvencija pod naslovom 3

02 04 02 03 – Posebni prispevek za zdravstvene izdelke za sirote

02 04 04 — Zakonodaja o kemikalijah in Agencija za kemikalije

04 03 04 —Evropska fundacija za izboljšanje življenjskih in delovnih razmer

04 03 04 01 — Evropska fundacija za izboljšanje življenjskih in delovnih razmer – subvencija pod naslovoma 1 in 2

04 03 04 02 — Evropska fundacija za izboljšanje življenjskih in delovnih razmer – subvencija pod naslovom 3

04 03 05 — Zdravje in varnost pri delu

04 03 05 02 — Evropska agencija za varnost in zdravje pri delu — Subvencija pod naslovoma 1 in 2

04 03 05 03 — Evropska agencija za varnost in zdravje pri delu — Subvencija pod naslovom 3

04 03 05 04 — Zdravje in varnost za mala in srednje velika podjetja

04 04 06 — Evropski center za spremljanje in nadzor rasizma in ksenofobije

04 04 06 01 — Evropski center za spremljanje in nadzor rasizma in ksenofobije — subvencija pod naslovoma 1 in 2

04 04 06 02 — Evropski center za spremljanje in nadzor rasizma in ksenofobije — subvencija pod naslovom 3

06 02 01 — Evropska agencija za zračno varnost

06 02 01 01 — Evropska agencija za zračno varnost — subvencija pod naslovoma 1 in 2

06 02 01 02 — Evropska agencija za zračno varnost — subvencija pod naslovom 3

06 02 02 — Evropska agencija za pomorsko varnost

06 02 02 01 — Evropska agencija za pomorsko varnost — subvencija pod naslovoma 1 in 2

06 02 02 02 — Evropska agencija za pomorsko varnost — subvencija pod naslovom 3

06 02 02 03 — Evropska agencija za pomorsko varnost — ukrepi proti onesnaževanju

06 02 08 — Evropska agencija za varnost in interoperabilnostželezniškega prometa

06 02 08 01 — Evropska agencija za varnost in interoperabilnostželezniškega prometa — subvencija pod naslovoma 1 in 2

06 02 08 02 — Evropska agencija za varnost in interoperabilnostželezniškega prometa — subvencija pod naslovom 3

06 02 09 – Nadzorni organ za Galileo

06 02 09 01 — Nadzorni organ za Galileo — subvencija pod naslovoma 1 in 2

06 02 09 02 — Nadzorni organ za Galileo — subvencija pod naslovom 3

07 04 01 — Subvencija za Evropsko agencijo za okolje

07 04 01 01 — Subvencija za Evropsko agencijo za okolje — subvencija pod naslovoma 1 in 2

07 04 01 02 — Subvencija za Evropsko agencijo za okolje — subvencija pod naslovom 3

09 03 05 — Evropska agencija za varnost omrežij in informacij

09 03 05 01 — Evropska agencija za varnost omrežij in informacij — subvencija pod naslovoma 1 in 2

09 03 05 02 — Evropska agencija za varnost omrežij in informacij — subvencija pod naslovom 3

11 07 04 — Agencija Skupnosti za nadzor ribištva (CFCA)

11 07 04 01 — Agencija Skupnosti za nadzor ribištva (CFCA) – subvencija pod naslovoma 1 in 2

11 07 04 02 — Agencija Skupnosti za nadzor ribištva (CFCA) – subvencija pod naslovom 3

15 03 01 — Poklicno usposabljanje in usmerjanje

15 03 01 03 — Evropski center za razvoj poklicnega usposabljanja — subvencija pod naslovoma 1 in 2

15 03 01 04 — Evropski center za razvoj poklicnega usposabljanja — subvencija pod naslovom 3

17 03 03 — Evropski center za preprečevanje in nadzor bolezni

17 03 03 01 — Evropska agencija za preprečevanje in nadzor bolezni — subvencija pod naslovoma 1 in 2

17 03 03 02 — Evropska agencija za preprečevanje in nadzor bolezni — subvencija pod naslovom 3

17 04 08 — Odhodki, povezani z Evropsko agencijo za varnost hrane

17 04 08 01 — Evropska agencija za varnost hrane — subvencija pod naslovoma 1 in 2

17 04 08 02 — Evropska agencija za varnost hrane — subvencija pod naslovom 3

18 02 03 — Evropska agencija za vodenje operativnega sodelovanja na zunanjih mejah

18 02 03 01 — Evropska agencija za vodenje operativnega sodelovanja na zunanjih mejah — subvencija pod naslovoma 1 in 2

18 02 03 02 — Evropska agencija za vodenje operativnega sodelovanja na zunanjih mejah — subvencija pod naslovom 3

18 05 05 — Evropska policijska akademija

18 05 05 01 — Evropska policijska akademija — subvencija pod naslovoma 1 in 2

18 05 05 02 — Evropska policijska akademija — subvencija pod naslovom 3

18 06 04 — Eurojust

16 06 04 01 — Eurojust — subvencija pod naslovoma 1 in 2

18 06 04 02 — Eurojust — subvencija pod naslovom 3

18 07 01 — Evropski center za spremljanje drog in odvisnosti

18 07 01 01 — Evropski center za spremljanje drog in odvisnosti — subvencija pod naslovoma 1 in 2

18 07 01 02 — Evropski center za spremljanje drog in odvisnosti — subvencija pod naslovom 3

15 03 03 — Evropska ustanova za usposabljanje

15 03 03 01 — Evropska ustanova za usposabljanje — subvencija pod naslovoma 1 in 2

15 03 03 02 — Evropska ustanova za usposabljanje — subvencija pod naslovom 3

19 07 01 — Pomoč državam zahodnega Balkana

19 07 02 — Pomoč Srbiji in Črni gori

19 07 03 — Pomoč pri obnovi Kosova

26 01 04 — Podporni izdatki za operacije na področju politike upravljanja Komisije

15 03 02 — Prispevek programa Phare Evropski ustanovi za usposabljanje

15 03 02 01 — Prispevek programa Phare Evropski ustanovi za usposabljanje — subvencija pod naslovoma 1 in 2

15 03 02 02 — Prispevek programa Phare Evropski ustanovi za usposabljanje — subvencija pod naslovom 3

[1] UL L 248, 16.9.2002, str. 1

[2] UL L 248, 16.9.2002, str.1.

[3] UL L 11, 16.1.2003, str.1.

[4] UL L 28, 3.2.2000, str. 1. Sklep spremenjen s sklepom 451/2003/ES (UL L 69 z dne 13.3.2003, str. 6).

[5] UL L 146, 11.6.1999, str. 33. Sklep spremenjen z uredbo (ES) 1882/2003 Evropskega parlamenta in Sveta (UL L 284 z dne 31.10.2003, str. 1).

[6] UL L 117, 18.5.2000, str. 1.

[7] UL L 63, 10.3.2000, str. 1. Sklep spremenjen s sklepom 626/2004/ES Evropskega parlamenta in Sveta (UL L 99, 3.4.2004, str. 3).

[8] UL L 336, 30.12.2000, str. 82.

[9] UL L 26, 27.1.2001, str. 1.

[10] UL L 345, 31.12.2003, str. 1.

[11] UL L 345, 31.12.2003, str. 9.

[12] UL L 30, 4.2.2004, str. 6.

[13] UL L 138, 30.4.2004, str. 24.

[14] UL L 138, 30.4.2004, str. 31.

[15] UL L 138, 30.4.2004, str. 40.

[16] UL L 52, 27.2.1992, str. 1.

[17] C(2004) 2736

[18] Z oblikovanjem te proračunske postavke na področju politike zunanjih odnosov zastara postavka 15 01 04 31, ki je bila vključena v področje politike izobraževanja in kulture v predhodnem predlogu proračuna 2005. Postavka 15 01 04 31 ne bo uporabljena in se zato izbriše.

[19] Odločba št. 1786/2002/ES Evropskega parlamenta in Sveta z dne 23. septembra 2002 o sprejetju programa ukrepov Skupnosti na področju javnega zdravja (2003-2008), (UL L 271, 9.10.2002).

20 Izvedena je bila analiza stroškov in koristi, podrobnosti katere so vključene v uradno finančno poročilo, ki spremlja predlog za ustanovitev Agencije.